Intervenția promptă a polițiștilor Biroului de Investiții Criminale Baia Mare, în urma unui apel primit recent prin SNUAU 112, au dus la identificarea, reținerea și arestarea preventivă a unui bărbat bănuit de comiterea infracțiunilor de viol și violare de domiciliu.
Polițiștii s-au deplasat cu operativitate pe strada Pășunii, unde au identificat victima, o femeie de 55 de ani.
La scurt timp a fost identificat un bărbat de 44 de ani, bănuit de comiterea faptei.
În baza probatoriului administrat, polițiștii au dispus măsura reținerii pentru 24 de ore. Acesta a fost prezentat Judecătoriei Baia Mare, care a emis mandat de arestare preventivă pentru 30 de zile. Bărbatul a fost depus în Centrul de Reținere și Arestare Preventivă.
Sub coordonarea procurorului, polițiștii continuă cercetările pentru documentarea întregii activități infracționale, sub aspectul comiterii infracțiunilor de viol și violare de domiciliu.